Príloha č. 2 súťažných podkladov

**KRITÉRIUM NA VYHODNOTENIE PONÚK**

**A**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

Jediné kritérium vyhodnotenia ponúk je **najnižšia ceny za 1 liter za predmet zákazky v EUR bez DPH**.

1. Uchádzač uvedie cenu za 1 l (liter) pohonných hmôt (v EUR bez DPH aj s DPH) vyčíslenú na 4 desatinné miesta.
2. Uchádzač stanoví cenu za 1 l (liter) pohonných hmôt na základe vlastných prepočtov, pričom
* zoberie do úvahy všetky skutočnosti, ktoré sú nevyhnutné na úplné a riadne plnenie zmluvy;
* do tejto hodnoty zahrnie všetky náklady spojené s požadovaným predmetom zákazky .
1. Zmluvná cena za 1 l (liter) pohonných hmôt musí byť stanovená ako cena komplexná, t.j. musí zahŕňať všetky položky zákazky.
2. Uchádzač vypočíta aj Celkovú cenu za 48 000 000 l pohonných hmôt spolu (v EUR bez DPH aj s DPH) vyčíslenú na 4 desatinné miesta.
3. Navrhovaná cena musí byť stanovená v súlade so zákonom č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z. ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
4. Uchádzač v Dotazníku uchádzača (Príloha č.5 SP) uvedie aj výšku **fixnej zľavy** (v EUR bez DPH), ktorá predstavuje rozdiel Rozhodujúcej referenčnej ceny a Referenčnej kúpnej ceny zaokrúhlený na 4 (štyri) desatinné miesta (Viac v článku 1.1 Zmluvy).
5. Výhradnou povinnosťou uchádzača je dôsledne preskúmať celý obsah súťažných podkladov a na základe ich obsahu, vlastných výpočtov, činností, výdavkov a príjmov podľa platných právnych predpisov stanoviť Zmluvnú cenu za uskutočnenie predmetu zákazky. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie Zmluvy.
6. Ak bude úspešný uchádzač zdaniteľná osoba z členského štátu Európskej únie, nebude si uplatňovať DPH platnú vo svojej domovskej krajine z dôvodu oslobodenia poskytovania služieb v inom členskom štáte. Príslušnú daň z pridanej hodnoty odvedie v zmysle platných právnych predpisov Slovenskej republiky obstarávateľská organizácia, ako nadobúdateľ služby z iného členského štátu v tuzemsku. V takomto prípade bude uchádzačovi prirátaná DPH k celkovej ponúkanej cene. Na skutočnosť, že si nebude uplatňovať DPH platnú vo svojej domovskej krajine uchádzač upozorní obstarávateľskú organizáciu v ponuke, v návrhu na plnenie kritérií.
7. Elektronická aukcia sa v tomto súťažnom postupe nepoužije.

\*\*\*\*\*\*